CELEX: 62008CJ0455
Language: lt
Date: 2009-12-23 00:00:00
Title: 2009 m. gruodžio 23 d. Teisingumo Teismo (antroji kolegija) sprendimas.#Europos Komisija prieš Airiją.#Valstybės įsipareigojimų neįvykdymas - Direktyvos 89/665/EEB ir 92/13/EEB - Viešieji prekių ir darbų pirkimai - Sprendimo sudaryti sutartį peržiūros procedūra - Veiksmingos peržiūros garantija - Minimalus terminas, kurio reikia laikytis nuo pranešimo konkurso nelaimėjusiems dalyviams apie sprendimą sudaryti sutartį iki šios sutarties pasirašymo.#Byla C-455/08.

2009 m. gruodžio 23 d. Teisingumo Teismo (antroji kolegija) sprendimas Komisija prieš Airiją
      (Byla C‑455/08)
      „Valstybės įsipareigojimų neįvykdymas – Direktyvos 89/665/EEB ir 92/13/EEB – Viešieji prekių ir darbų pirkimai – Sprendimo sudaryti sutartį peržiūros procedūra – Veiksmingos peržiūros garantija – Minimalus terminas, kurio reikia laikytis nuo pranešimo konkurso nelaimėjusiems dalyviams apie sprendimą sudaryti sutartį
         iki šios sutarties pasirašymo“
      
      1.                     Teisės aktų derinimas – Peržiūros procedūros sudarant viešojo prekių ir darbų pirkimo sutartis ir sudarant viešojo pirkimo
            sutartis vandens, energetikos, transporto ir telekomunikacijų sektoriuose – Direktyvos 89/665 ir 92/13 – Valstybių narių pareiga
            numatyti sprendimų sudaryti viešojo pirkimo sutartis peržiūros procedūrą (Tarybos direktyvos 89/665, iš dalies pakeistos Direktyva
            92/50, 1 straipsnio 1 dalis ir 2 straipsnio 1 dalis; Tarybos direktyvos 92/13 1 straipsnio 1 dalis ir 2 straipsnio 1 dalis)
            (žr. 26–29, 42 punktus)
      2.                     Valstybės narės – Įsipareigojimai – Įsipareigojimų neįvykdymas – Bendrijos teisei prieštaraujančių nacionalinės teisės aktų
            palikimas galioti (žr. 38 punktą)
      3.                     Prejudiciniai klausimai – Aiškinimas – Aiškinamųjų sprendimų poveikis laiko atžvilgiu – Galiojimas atgaline data (EB 234 straipsnis)
            (žr. 39 punktą)
      Dalykas 
      
         
               Valstybės įsipareigojimų neįvykdymas ? 1989 m. gruodžio 21 d. Tarybos direktyvos 89/665/EEB dėl įstatymų ir kitų teisės aktų,
                  susijusių su peržiūros procedūrų taikymu sudarant viešojo prekių pirkimo ir viešojo darbų pirkimo sutartis, derinimo (OL L 395,
                  p. 33; 2004 m. specialusis leidimas lietuvių k., 6 sk., 1 t., p. 246) 1 straipsnio 1 dalies ir 2 straipsnio 1 dalies pažeidimas
                  ? 1992 m. vasario 25 d. Tarybos direktyvos 92/13/EEB dėl įstatymų ir kitų teisės aktų, reglamentuojančių Bendrijos taisyklių
                  taikymą viešųjų pirkimų tvarkai vandens, energetikos, transporto ir telekomunikacijų sektoriuose, suderinimo (OL L 76, p. 14;
                  2004 m. specialusis leidimas lietuvių k., 6 sk., 1 t., p. 315) 1 straipsnio 1 dalies ir 2 straipsnio 1 dalies pažeidimas ?
                  Pareiga nacionalinėje teisėje numatyti veiksmingą ir greitą peržiūros procedūrą, kuri viešojo konkurso nelaimėjusiam dalyviui
                  leistų panaikinti sprendimą dėl sutarties sudarymo ? Apskundimo terminas.
               
             Rezoliucinė dalis
      
         
                  1.
               
               
                  
               
               
                  	Priimdama 2006 m. Statutory Instrument Nr. 329 49 straipsnį ir 2007 m. Statutory Instrument Nr. 50 51 straipsnį, Airija nustatė
                     tokias pranešimą konkurso dalyviams apie perkančiųjų organizacijų ir įstaigų sprendimus sudaryti sutartis ir jų motyvus reglamentuojančias
                     taisykles, kad konkurso dalyviai sužino visus jų pasiūlymo atmetimo motyvus tada, kai sustabdymo terminas jau yra pasibaigęs,
                     todėl ši valstybė narė neįvykdė įsipareigojimų pagal 1989 m. gruodžio 21 d. Tarybos direktyvos 89/665/EEB dėl įstatymų ir
                     kitų teisės aktų, susijusių su peržiūros procedūrų taikymu sudarant viešojo prekių pirkimo ir viešojo darbų pirkimo sutartis,
                     derinimo, iš dalies pakeistos 1992 m. birželio 18 d. Tarybos direktyva 92/50/EEB, 1 straipsnio 1 dalį ir 2 straipsnio 1 dalį
                     bei 1992 m. vasario 25 d. Tarybos direktyvos 92/13/EEB dėl įstatymų ir kitų teisės aktų, reglamentuojančių Bendrijos taisyklių
                     taikymą viešųjų pirkimų tvarkai vandens, energetikos, transporto ir telekomunikacijų sektoriuose, suderinimo 1 straipsnio
                     1 dalį ir 2 straipsnio 1 dalį.
                  
               
            
         
                  2.
               
               
                  
               
               
                  	Priteisti iš Airijos bylinėjimosi išlaidas.